Un disco compacto u CD ye un disco optico emplegato ta a l'almagazenache de datos. Se creyoron orichinalment ta l'almagazenache d'audio, pero posteriorment s'ha emplegato ta almagazenar datos (CD-ROM). O disco compacto fue desembolicato por Sony y Philips en 1980. En 1982 prencipió a suya produción en masa y desplazó progresivament a lo disco de vinilo como soporte d'audio. Posteriorment tamién desplazó a los disquetz d'ordinador como soporte ta la distribución de programas. Quan apareixioron as gravadoras de CDs se convirtioron en una d'as ferramientas mas útils en o mundo d'a informatica, ya que premiten fer copias de seguridat y transportar fichers. Posteriorment apareixió lo DVD, con mas capacidat gracias a la mayor densidat de datos y a la posibilidat d'escribir dica dos capas en a mesma cara d'o disco. A primers de 2007 apareixen os primers aparatos de Blu-Ray y HD-DVD en o mercato, con encara mas capacitat d'almagazenache.